## Educació convoca els premis extraordinaris de Formació Professional corresponents al curs 2023-2024

*** Les persones amb els millors expedients acadèmics rebran un certificat acreditatiu, que constarà en el seu expedient acadèmic**

La Conselleria d’Educació, Cultura, Universitats i Ocupació ha convocat els premis extraordinaris de Formació Professional per a l’alumnat que haja finalitzat els seus estudis en el curs 2023-2024 en centres docents sostinguts amb fons públics de la Comunitat Valenciana.

La resolució, publicada en el [Diari Oficial de la Generalitat Valenciana](https://dogv.gva.es/va/resultat-dogv?signatura=2024/10615), establix entre els requisits per a poder participar en la convocatòria haver obtingut en el curs 2023-2024 una qualificació final del cicle igual o superior a 8,5 punts.

Els premis es concediran en règim de concurrència competitiva i les persones premiades rebran un certificat acreditatiu, i la distinció s’anotarà en el seu expedient acadèmic.

Segons dictamina la convocatòria que regula estos premis, només es podrà concedir un premi extraordinari de grau mitjà i un premi extraordinari de grau superior per cada família professional.

A més, l’obtenció del premi extraordinari de Formació Professional de grau superior podrà donar opció, si és el cas, a concórrer, prèvia inscripció per part de la persona interessada, al corresponent premi nacional.

Les persones interessades tenen de termini fins al 8 de novembre de 2024 per a presentar les seues sol·licituds i la resta de documentació en el centre públic a on es troba el seu expedient acadèmic.

La sol·licitud i els annexos estan disponibles en l’[enllaç següent](https://www.gva.es/va/inicio/procedimientos?id_proc=17816).

En la convocatòria de l’any passat es van concedir 72 premis entre grau mitjà i grau superior.

Fecha: 20/10/2024